tomron87/hebrew-wikipedia-sentences-corpus huggingface dataset:
כשהגיעו אל משרד הקסמים, ירדו במהירות אל מחלקת המסתורין (שם היה אמור סיריוס להימצא) וגילו כי נכנסו למלכודת של אוכלי-המוות שארבו להם שם.
החלום אותו חלם הארי היה שקרי והוכנס לראשו על ידי וולדמורט, לאחר שגילה את הקשר ביניהם כשהארי הציל את מר ויזלי.
מטרתו של וולדמורט הייתה להביא את הארי למחלקת המסתורין אל חדר הנבואות, על-מנת שישיג בשבילו את הנבואה שלו - נבואה אשר נובאה על הארי וקשורה לוולדמורט ואשר גילויה יאפשר לוולדמורט לדעת איך יוכל להרוג את הארי.
רק אותם אנשים אשר עליהם נובאה הנבואה יכולים לשמוע אותה מבלי שתיטרף דעתם.
בחדר הנבואות לוקח הארי בידו את הנבואה ואז מתגלים לפניו שנים עשר אוכלי המוות (השבעה שידוע שנמלטו בפברואר מאזקבאן, לוציוס מאלפוי, קראב, וולדן מקנייר, נוט ואייברי) ודורשים שימסור להם אותה.
כך מתפתח קרב בין ששת הילדים לאוכלי-המוות.
כולם, חוץ מהארי נפגעים בדרך זו או אחרת, אך הנבואה נשארת בידו של הארי.
ברגע האחרון כשנראה שלא יוכלו כבר להחזיק מעמד מצטרפים אליהם גם כמה מחברי מסדר עוף-החול ובהם דמבלדור.
סנייפ, שלמעשה הבין את הרמז של הארי הוא שהזעיק אותם.
במהלך הקרב נרצח סיריוס בלק כשנפגע מקללה הורגת אשר הטילה לעברו בלטריקס לסטריינג' ונפל לתוך פרגוד מסתורי אשר טיבו לא ידוע עד כה.
גם הנבואה נפלה והתנפצה, ובסופו של דבר אף אחד לא הצליח לשמוע את תוכנה.
הארי ניסה לרדוף אחרי בלטריקס במטרה לנקום את מותו של סיריוס, היא הובילה אותו אל אולם הכניסה והארי השתמש בקללת קרושיאטוס.
אחר כך מגיע לשם וולדמורט.דמבלדור הגיע גם הוא אל האולם, ונלחם נגד וולדמורט.
וולדמורט משתלט על גופו של הארי וכשהוא מדבר מתוך פיו מבקש מדמבלדור להרוג אותו.
הסבל שנגרם להארי מההשתלטות על גופו היה ללא נשוא, אך ברגע ששאל את נפשו למות נזכר בסיריוס ולבו נמלא רגשות חזקים המאלצים את וולדמורט לצאת מהגוף.
בינתיים הגיעו למקום אנשי משרד הקסמים שבראשם פאדג' שר הקסמים וראו את וולדמורט שברח יחד עם בלטריקס לפני שנתפס.
כמה מאוכלי-המוות האחרים, ביניהם לוציוס מאלפוי, נתפסו והוכנסו לאזקבאן באשמות פריצה וחבלה.
מאורע זה הוכיח שאכן דמבלדור צדק באומרו במשך כל השנה שוולדמורט חזר לגופו והוא מעוניין להשתלט שוב על העולם.
פאדג' נאלץ לפרסם את זה ב"הנביא היומי" ובין רגע יחס העיתון להארי ולדמבלדור משתנה לטובה.
העיתון מיחזר את הראיון של הארי ל"הפקפקן" בפברואר ואף פרסם טורי דעה "למה אף אחד לא האמין להארי ולדמבלדור"- בלי לציין שהעיתון עצמו לעג לשניים במשך כשנה.
הארי חוזר לבית הספר, ושם מתנצל לפניו דמבלדור כי התעלם ממנו בשנה האחרונה.
ומסביר לו כי רצה למנוע קשר עין ביניהם, מחשש שוולדמורט ינצל זאת על-מנת להגיע אליו.
דמבלדור מספר להארי כי וולדמורט הפעיל כנגד הארי הלטת הכרה, על מנת שהארי לא יחזה שוב במעשיו, ולא ירגיש את רגשותיו, מה שיכול לגרום לו לסיכון רב.
דמבלדור חושף בפני הארי את הנבואה שנאמרה עליו ועל וולדמורט זמן קצר לפני לידתו: "וכי איש מהם לא יוכל לחיות כל עוד השני ימשיך להתקיים...
זה שבכוחו להביס את אדון האופל ייוולד בשלהי החודש השביעי..." שזה אומר שלא הארי ולא וולדמורט יכולים לחיות כל עוד השני ימשיך לחיות, בסוף רק הארי יוכל להשמיד את וולדמורט ורק וולדמורט יוכל להשמיד את הארי.
ידוע כי הארי נולד בסוף יולי אך גם נוויל לונגבוטום נולד בסוף יולי ובכך שוולדמורט בחר בהארי הוא הפך אותו ליריבו השווה לו.
סיריוס בלק – נרצח על ידי בת דודתו בלטריקס לסטריינג' בקללת אבדה קדברה.
ברדריק בּוֹד - מת על ידי צמח "מלכודת השטן" ששלחו לו אוכלי המוות.
הארי פוטר וגביע האש הוא הספר הרביעי בסדרת ספרי "הארי פוטר" של הסופרת ג'יי קיי רולינג.
הספר יצא לאור בשנת 2000 וגרסתו בתרגום לעברית מאת גילי בר-הלל, יצאה לאור באפריל 2001. על ספר זה מבוסס סרט באותו השם שיצא לאקרנים בשנת 2005. הספר זכה בפרס הוגו לשנת 2001.
על כריכת הספר בעברית מצוירים ארבעת משתתפי טורניר הקסמים המשולש: סדריק דיגורי, הארי פוטר, ויקטור קרום ופלר דלאקור.
בנוסף, נראים בציור גם דרקון, סוהרסן וכלב שחור (סיריוס).
הסיפור מתחיל בבית רידל, חמישים שנים לפני זמן הסיפור, כאשר טום ואנדרולו רידל הצעיר (לורד וולדמורט לעתיד) רוצח את אביו, טום רידל, ואת סבו וסבתו, הורי אביו, שכולם היו מוגלגים.
הסיפור חוזר להווה בו וולדמורט חוזר לבית אביו עם זנב תולע (פיטר פטיגרו) ומשוחח איתו על תוכניותיו להרוג את הארי ועל מעשיו לברטה ג'ורקינס.
במשך שיחתם מצותת מאחורי דלת החדר מוגל בשם פרנק ברייס, גנן הבית, אך חשאיותו מופרת כאשר נגיני, נחשית המחמד של וולדמורט, עוברת בפתח.
נגיני מספרת על כך לאדונה הלחשנן (בעל יכולת לדבר עם נחשים), אשר מזמין את פרנק פנימה ורוצח אותו.
באותה העת, במרחק של שלוש מאות קילומטרים מתעורר הארי פוטר בבהלה לאחר שראה את כל המתרחש בחלומו.
העלילה חוזרת לדרך פריווט בביקור פתע רועש של הוויזלים בבית הדרסלים.
הוויזלים לוקחים את הארי אליהם הביתה בעזרת אבקת פלו.
בבית הוויזלים הוא נפגש גם עם ידידתו הרמיוני גריינג'ר ולראשונה הוא פוגש את ביל וצ'ארלי, שני אחיו הבוגרים של רון.
ארתור, אביו של רון, יוצא לעזור לעין-הזעם, הילאי (צייד קוסמי אופל) לשעבר, אחרי שהלה מזעיק אותם וטוען שהייתה לו פריצה בבית (עין-הזעם הוא פרנואיד קיצוני ולכן הם לא מייחסים לתקיפה חשיבות).
מהמחילה הולכים הארי, הוויזלים והרמיוני לגמר אליפות העולם בקווידיץ' יחד עם איימוס דיגורי ובנו סדריק, תלמיד בוגר בהוגוורטס (בית הפלפאף).
באליפות העולם מכיר הארי את ברטי קראוץ', ראש המחלקה לשיתוף פעולה בינלאומי בקסמים (פרסי, אחיו של רון, עובד בתור עוזרו האישי של קראוץ' ומעריץ אותו), אדם שומר-חוק ורציני, ואת לודו בגמן, שחקן קווידיץ' בעברו שעובד כראש מחלקת אירועי הספורט במשרד הקסמים.
החבורה יושבת בתא העליון של האצטדיון יחד עם שר הקסמים, משפחת מאלפוי ומספר שגרירים מבולגריה ומאירלנד (הקבוצות המתחרות).
בגמן מפסיד לפרד ולג'ורג', אחיו התאומים של רון (שחוסכים כסף על מנת לפתוח חנות תעלולים) כסף רב בהימור על המשחק.
בסיום המשחק מתחילה התפרעות של אוכלי מוות, שפוגעים בבעל חניון הלילה המוגלגי ומשפחתו.
שרביטו של הארי נעלם, ולפתע מופיע בשמיים האות האפל, הסימן של וולדמורט, ואוכלי המוות בורחים.
ווינקי, גמדונת הבית של קראוץ', נתפסת כששרביטו של הארי ברשותה, מתגלה שהשרביט שבידה הוא שהזמין את האות האפל.
(אך הזימון היה כנראה מעשה של אחד מאוכלי המוות שגנב להארי את השרביט).
קראוץ' מפטר את ווינקי, שמתחננת בפניו בדמעות שיסלח לה וייתן לה להמשיך לשרת אותו.
הרמיוני מזדעזעת מהיחס של קראוץ' לגמדונת הבית שלו.
הארי חוזר לבית הספר, שם ילמד אותם הילאי בשם עין הזעם מודי התגוננות מפני כוחות האופל.
בהוגוורטס, נערך הטורניר עתיק היומין - "טורניר הקוסמים המשולש".
טורניר הקוסמים המשולש הוא טורניר אשר בו מתחרים שלושה מתחרים, מבתי ספר שונים (הוגוורטס, בובאטון שבצרפת ודורמשטרנג שבצפון אירופה) ועליהם לעבור 3 משימות מכשילות, בלתי-ידועות מראש, שבהן המתחרים מבצעים את המשימה והשופטים נותנים להם ניקוד על הביצוע.
היות שהמשימות עלולות להוביל למותם, ועקב תקלות קטלניות שהיו בטורנירים קודמים, הוחלט לאפשר השתתפות מגיל 17 בלבד, ורמת הבטיחות גברה.
בחירת המתחרים מתבצעת על ידי גביע האש: מכניסים לתוכו פתק עם שם התלמיד ושם בית הספר.
אך קרה מקרה מוזר מהגביע שהוציא את השמות של המשתתפים בתחרות: פלר דלאקור מבובאטון, סדריק דיגורי מהוגוורטס וויקטור קרום מדורמשטרנג, יצא פתק נוסף - ושמו של הארי פוטר נכתב עליו.
אף שהוחלט לא לשתף בטורניר תלמידים צעירים, אומר קראוץ' (האחראי מטעם משרד הקסמים) כי אין זו אלא מגבלת בטיחות ומאחר ששמו של הארי יצא מהגביע הוא ישתתף בתחרות וימלא אחר המשימות.
שלוש המשימות בהתחלה לא ידועות ועל המתחרים לנסות להסתגל.
רוב התלמידים בהוגוורטס בטוחים שהארי הכניס את שמו לגביע ובזים לו.
הארי מתיידד עם סדריק ומגלה לו שבמשימה הראשונה המתחרים יצטרכו להילחם בדרקונים, לאחר שהאגריד גילה לו זאת.
סדריק, מצדו, משיב להארי טובה ונותן לו רמז על המשימה השנייה, שבה על המתמודדים להשיב אדם היקר להם ממעמקי האגם.
בסוף המשימה השנייה הארי היה תיקו עם סדריק בניקוד.
בסיומה של המשימה השלישית הארי וסדריק מגיעים לגביע יחדיו ומחליטים לקחת אותו ביחד כיוון שכל אחד מהם עזר לשני במהלך המשימות, מתברר שהגביע היה מפתח-מעבר ושניהם משוגרים לבית קברות, בו ממתינים הלורד וולדמורט ומשרתו פיטר פטיגרו.
פטיגרו רוצח את סדריק בעזרת קללת אבדה קדברה וקושר את הארי למצבת הקבר של טום רידל האב.
בעזרת שיקוי המורכב מעצם מקבר אביו של וולדמורט הנמצא בבית הקברות, דמו של הארי וידו הימנית הכרותה של פטיגרו, חוזר וולדמורט לחיים בצורתו השלמה ומזמן את אוכלי המוות.
הוא כועס על אייברי, שטען להגנתו בזמנו שאולץ על ידי קללת אימפריוס.
הוא סלח ללוציוס מאלפוי, וולדן מקנייר, קראב, גויל, ונוט.
הוא שיבח את שלושת הלסטריינג'ים שבאזקבאן, והזכיר שלושה אוכלי מוות שנהרגו תחת פיקודו (כנראה אוון רוזייר, ווילקס ורגולוס), אחד שהיה "מוג לב מכדי לחזור...
הוא ישלם על כך", אחד ש"כנראה נטש אותי לנצח...
הוא ייהרג, כמובן" ואחד שנותר משרתו הנאמן ביותר, ונמצא כעת בהוגוורטס.
לקהל הנוכחים הוא מספר לאוכלי המוות את קורותיו מאז היעלמותו, מסע ההישרדות שלו, וכיצד הנסיבות הובילו אותו למצוא את זנב-תולע, את ברטה ג'ורקינס שאולצה בעינויים למסור מידע על הטורניר ממשרד הקסמים, ועל פעילותו של אוכל המוות הנאמן בהוגוורטס שהביא אליו את הארי.
וולדמורט מציין כי הוא התכוון להשתמש בדמו של אויבו המושבע, הארי פוטר, כדי להפוך לחסין מכל, ולפגוע בו מבלי להפגע בעצמו (כפי שקרה בספר הראשון).
הוא מוכיח זאת באמצעות כך שהוא מענה את הארי בעזרת קללת קרושיאטוס.
וולדמורט פונה לחסל את הארי, אבל נותן לו הזדמנות להילחם "בדומה לאביו".
הארי וולדמורט נלחמים זה בזה, אך כאשר נלחמים מתחברים השרביטים של הארי ווולדמורט ומן החיבור הזה יצאו הדים, מעין ישויות רוחניות של קרבנותיו האחרונים של וולדמורט: סדריק המבקש מהארי להחזיר את גופתו, ברטה ג'ורקינס ופרנק ברייס שמעודדים אותו, והוריו.
הדי קורבנותיו מסיחים את דעתו של וולדמורט והארי מצליח לחמוק ולחזור להוגוורטס יחד עם גופתו של סדריק דיגורי.
עין הזעם מודי לוקח את הארי למשרדו ומגלה לו שהוא בעצם קראוץ' הבן (אוכל מוות שברח מאזקבאן), ובעזרת שיקוי פולימיצי התחזה כל השנה למודי.
קראוץ' מגלה לו גם שהוא הכניס את שמו של הארי לגביע האש ועזר לו במשימות, כדי להוביל אותו לוולדמורט.
לפני שקראוץ' מספיק להרוג את הארי, דמבלדור מגיע ומציל אותו, ויחד עם מינרווה מקגונגל, סנייפ וסיריוס בלק הם מתחקרים אותו תחת השפעת שיקוי ה"וריטסרום", שיקוי שגורם לשותה אותו לדבר רק אמת.
לפני שהם מספיקים להסגיר אותו למשרד הקסמים, הם שולחים מצידם סוהרסנים כדי לשאוב את נשמתו.
שר הקסמים, קורנליוס פאדג', מסרב להאמין שוולדמורט חזר, ועוזב את הטירה לאחר ריב עם דמבלדור.
הרמיוני מגלה כי ריטה סקיטר, עיתונאית שסיקרה את הטורניר תוך השמצת אנשי הוגוורטס, היא אנימאגית לא-רשומה ויכולה להפוך לחיפושית, וכך יכולה הייתה לצותת להארי, הרמיוני סוחטת אותה להפסיק או שתדווח עליה למשרד הקסמים, תוך שהיא לוכדת אותה בצנצנת.
לאחר סיום שנת הלימודים הארי נפרד מחבריו ומביא לפרד וג'ורג' את כל כספי הזכייה בהם זכה בטורניר.
הספר דורג במקום ה-97 ברשימת 100 הספרים הטובים ביותר של המאה ה-21 של הגרדיאן.
הארי פוטר והנסיך חצוי־הדם הוא הספר השישי בסדרת ספרי הארי פוטר שנכתבו על ידי ג'יי קיי רולינג.
הספר יצא לאור באנגלית ב-16 ביולי 2005, ובעברית ראה אור ב־22 בדצמבר באותה שנה.
בשנת 2007 החלו צילומי הסרט המבוסס על ספר זה, אשר יצא לאקרנים ב-16 ביולי 2009.
בתמונת השער הבריטית רואים את דמבלדור מגרש את החייז"לים עם אש קסומה לצד הארי.
בגרסה האמריקאית (והעברית) רואים את שניהם רוכנים מעל הקערה שבה היה השיקוי שהגן על ההורקרוקס שהיה במערה.
מאחור, בהוגוורטס, ג'יני, רון והרמיוני מביטים באות האפל.
לאחר שבספר הקודם נחשף הלורד וולדמורט לציבור הקוסמים הרחב, וחודשה פעילותם של אוכלי המוות בפיקודו, הולך מספר פשעיהם של אוכלי המוות וגדל מיום ליום, וחלקם אף מגיעים לתודעתו של עולם המוגלגים.
עקב מצב החירום, הטלת ספק ביכולותיו, והאירועים אשר קדמו בספר החמישי בהן עמד בראש המכחישים את שובו של הלורד וולדמורט, אולץ קורנליוס פאדג' להתפטר מתפקידו כשר הקסמים, והוחלף על ידי רופוס סקרימג'ר, ראש מחלקת ההילאים בתפקידו הקודם.
בינתיים, וולדמורט בוחר בדראקו מאלפוי לבצע עבורו מטלה קשה.
אמו של דראקו, נרקיסה, מגיעה יחד עם אחותה, בלטריקס לסטריינג' (על-אף התנגדותה) אל מבוא ספינר, שם מתגורר סוורוס סנייפ.
בלטריקס מפקפקת בנאמנותו של סנייפ לוולדמורט, אך הוא מבטל את טענותיה ומאשר כי הוא מרגל אחרי דמבלדור ומסדר עוף החול לטובת וולדמורט.
נרקיסה משכנעת את סנייפ להישבע בנדר הכובל (נדר שסובלים קשות אם אין מקיימים אותו הרי - "ישנם דברים קשים יותר מהמוות"), לפיו על סנייפ לעשות כל שביכולתו על-מנת להגן על דראקו ולעזור לו לבצע את המשימה, ובמקרה שלא יבצע אותה - לבצעה במקומו.
דמבלדור מגיע לבית דודיו של הארי כדי לאסוף אותו אל המחילה, הבית של חברו הטוב רון.
הוא מקריא להארי את הצוואה של סיריוס בלק, שלפיה קיבל הארי את כל רכושו של סיריוס, את ביתו בכיכר גרימולד מס' 12 וכן את הבעלות על גמדון הבית הבוגדני שלו, קריצ'ר.
בנוסף, דמבלדור מבקש מהארי לשכנע את הוראס סלגהורן, מורה מהעבר שיצא לגמלאות, ללמד בהוגוורטס.
סלאגהורן משתכנע בעזרת תושייתו הרבה של הארי, ומסכים ללמד בבית הספר.
סלגהורן ניאות לחזור ללמד מתוך רצון להתקרב להארי, שכן במשך שנים הוא מקרב אליו תלמידים מוכשרים וידוענים ומקבל מהם טובות הנאה (הארי נחשב לידוען בשל סיפור חייו והוריו).
סלגהורן אף מקים מועדון, לו הוא קורא בשם "מועדון הסלג-סלבז" ובו הוא מאגד את כל חביביו הידוענים.
ב"מחילה", הארי גם מתוודע לעובדה כי ביל, האח הבכור במשפחת ויזלי, ופלר, המתמודדת מטעם בית הספר בובאטון בטורניר הקוסמים המשולש (בספר הרביעי בסדרה), התארסו, ומתעתדים להתחתן בקיץ הבא.
גברת ויזלי אינה מחבבת את פלר, מה שגורם לה לבקר את פלר ללא הרף, ופלר מצידה אינה נפגעת או לוקחת ללב את הערותיה של חמותה לעתיד.
הארי נוסע לסמטת דיאגון כדי לראות את החנות של אחיו הגדולים של רון, פרד וג'ורג', אך יוצא משם כשהוא מזהה את יריבו, דראקו מאלפוי, ומחליט לעקוב אחרי מאלפוי.
דראקו הולך לסמטה האפלה, סמטת נוקטורן, שם הולך לחנות בורגין וברקס, ומבקש מהמוכר שיתקן פריט לא ברור.
הארי מתחיל לחשוד כי דראקו הצטרף למעגל אוכלי המוות במקום אביו לוציוס, שאחרי הקרב במחלקת המסתורין נשלח לכלא.
בזמן הנסיעה להוגוורטס רון והרמיוני לא נמצאים עם הארי משום שיש להם עניינים של מדריכים.
הארי נוסע עם חבריו נוויל לונגבוטום ולונה לאבגוד.
בדרך הוא עוזב באמצע, כיוון ששומע את תכנוניו של מאלפוי אשר משתק אותו והארי משתחרר על ידי בת דודתו של מאלפוי נימפדורה טונקס.
טונקס מדוכדכת יותר מבדרך כלל, והארי חושב שהדבר נובע ממותו של סיריוס.
בתחילת השנה, מגלים הארי, רון והרמיוני כי סלגהורן יהיה בעצם המורה לשיקויים.
את משרת המורה להתגוננות מפני כוחות האופל ימלא סוורוס סנייפ.
הארי ורון מגלים כי הם יכולים ללמוד שיקויים על אף שלא קיבלו ציון קס"מ בבגרות בשיקויים (סלגהורן מלמד גם תלמידים שלא קבלו ציון קס"מ בבגרויות) והתחילו ללמוד אצל סלגהורן באמצעות ספרים משומשים וציוד של בית הספר.
הארי מקבל ספר מלא בהערות הרשומות בכתב-יד, והארי מגלה כי ההערות מסייעות לו מאוד ברקיחת השיקויים ואף בשאלות תאורטיות.
הוא הופך לתלמיד המצטיין ולחביב המורה.
על הספר חתום "הנסיך חצוי-הדם", אשר זהותו נותרת עלומה.
בעקבות הצטיינותו מעניק סלגהורן כפרס להארי באחד השיעורים בקבוק קטן מלא בפליקיס פליציס - שיקוי המזל.
על-פי הבטחתו של דמבלדור, הארי מתחיל לקבל שיעורים פרטיים, בהם מתעמקים דמבלדור והארי בעברו של וולדמורט באמצעות התבוננות בזכרונות שאסף דמבלדור לאורך השנים בתוך ההגיגית.
מהזכרונות מתגלה ההיסטוריה של וולדמורט - אמו הייתה מרופי גונט, הנצר האחרון של שושלת סלית'רין שירדה מגדולתה, ורק טבעת וקמע נותרו מעושרה הגדול,
ואביו היה המוגל טום רידל, שאותו השקתה מרופי שיקוי אהבה כדי שיברח איתה ויכניס אותה להיריון.
כאשר טום רידל התפכח הוא עזב אותה, ולאחר שמתה בלידה, נמסר טום רידל הבן לבית יתומים.
בבית היתומים הפך רידל לילד מרוחק ומרושע, שהתעלל בילדים האחרים באכזריות וגנב את רכושם.
כאשר הוא מגיע להוגוורטס, הוא הופך לחביב כל המורים (ובפרט פרופסור סלגהורן, בעל החיבה לתלמידים מוכשרים ורבי-פוטנציאל) מלבד דמבלדור, שתמיד שמר על זהירות וחשדנות כלפיו.
בנוסף מתגלה כי רידל רצח את אביו, את סבו ואת סבתו בתור נער, והפליל את דודו מורפין גונט.
עולם הקוסמים האשים את מורפין ברצח, ועולם המוגלגים האשים את גנן של משפחת רידל, פרנק ברייס, שנרצח שנים לאחר מכן בתחילת הספר הרביעי.
זכרונות נוספים מראים כי וולדמורט עבד כסוכן של חנות העתיקות והאופל בורגין וברקס, ובעמדה זו רצח אספנית זקנה בשם חפציבה סמית' ולקח ממנה את הקמע של סלית'רין (שהיה שייך לאמו) ואת הספל של הפלפאף, שהיה רכושה של הלגה הפלפאף.
בנוסף, הגיש מועמדות לתפקיד המורה להתגוננות מפני כוחות האופל בהוגוורטס, אך נדחה על ידי פרופסור דמבלדור.
זיכרון בעייתי במיוחד מראה כי וולדמורט שאל את פרופסור סלגהורן מהו הורקרוקס, אך עקב שינויים שהכניס סלגהורן בזיכרון, חלקים משמעותיים ממנו חסרים.
זיכרון זה הוא הסיבה שבגללה רצה דמבלדור להחזיר את סלגהורן לבית הספר, והוא מטיל על הארי את המשימה להשיג אותו בכל מחיר.
בסופו של ביקור בהוגסמיד, בדרך חזרה להוגוורטס, שחקנית הקווידיץ' קייטי בל וחברתה מתווכחות על חבילה שקיבלה בל בשירותי הפונדק "שלושת המטאטאים" והייתה אמורה למסור למישהו בהוגוורטס.
במהלך הריב נפתחת הקופסה ובל נוגעת בתכולתה - ענק מקולל.
היא מתחילה לרחף בכאב, צורחת ולאחר מכן מאבדת את ההכרה.
בעקבות כך היא נלקחת לביה"ח.
עם שובה להוגוורטס מביה"ח, מספר חודשים אחר כך, היא טוענת שהיא לא זוכרת מי הטיל עליה את הקללה ולמי נאמר לה להעביר את החבילה.
האירוע מעצים את חשדו של הארי במאלפוי, אשר נעלם לפרקי זמן ארוכים ממפת הקונדסאים (אותה מקפיד הארי לבדוק בתכיפות רבה).
בנוסף לתקרית זו, בספר אירוע נוסף בו מותקף תלמיד בנסיבות לא ברורות - רון מורעל כשהוא שותה יין דבש שקיבל פרופסור סלגהורן במתנה, וניצל על ידי הארי שנזכר בהערת שוליים של הנסיך חצוי הדם.
הארי חושד במאלפוי, שנעלם לעיתים תכופות ממפת הקונדסאים, ונהיה מרוחק וחולני יותר לאורך השנה.
הארי דוחה בקשות של רופוס סקרימג'ר, שר הקסמים החדש, לחשוף מידע על דמבלדור ועל מסדר עוף החול, ומסרב לשתף פעולה עם משרד הקסמים במאבק עם וולדמורט, מתוך חוסר החיבה העמוק שחש כלפי משרד הקסמים ואי הסכמתו עם פעולות שנקט המשרד במאבק מול וולדמורט.
בשנתו השישית מתמנה הארי לקפטן קבוצת הקווידיץ' של גריפינדור, ומכניס אליה את רון ואת ג'יני.
למורת רוחו של רון, נמצאת ג'יני במערכת יחסים עם דין תומאס, והארי מגלה שיש לו רגשות כלפי ג'יני.
לפני המשחק הראשון של העונה, על מנת לעודד את רוחו של רון הסובל מחוסר ביטחון עצמי במשחקים, הארי מעמיד פנים שהוא נתן לרון מהפליקס פליציס, שיקוי המזל שבו זכה בשיעור של סלגהורן.
הרמיוני נזעמת, כיוון שזה בניגוד לחוקים.
לאחר הניצחון המוחץ במשחק הארי חושף כי כלל לא מזג לרון מהשיקוי, ורון הצליח במשחק בכוחות עצמו בלבד.
בכך מקוה הארי להפשיר את מערכת היחסים בין רון להרמיוני, אשר בזמן האחרון אינם מסתדרים כל כך.
מיד לאחר הניצחון, רון מתנשק עם לבנדר בראון בחדר המועדון לעיני כולם.
המצב החדש מוביל לנתק ביחסים בין הרמיוני לרון.
לאחר שהורעל, חוזרים רון והרמיוני לקשר והיא סולחת לו.
הארי שולח את גמדוני הבית דובי וקריצ'ר למצוא את מאלפוי שנעלם לפרקי זמן ארוכים.
הארי מגלה שמאלפוי נעלם לחדר הנחיצות, אם כי זה לא נפתח לבקשתו של הארי.
הארי נלחם במאלפוי בשירותים ומשתמש נגדו בקללת "סקטומסמפרה" שעליה קרא בספר של הנסיך חצוי הדם, אך היא מתגלה כקטלנית ואכזרית מיותר.
סנייפ מציל את מאלפוי ברגע האחרון, והארי, חרד מהאכזריות של הנסיך חצוי הדם, מחביא את הספר בחדר הנחיצות.
באחד הערבים שיושבים רון, הארי והרמיוני בחדר המועדון מציע רון להארי ליטול משיקוי הפליקס פליציס על מנת לקבל מסלגהורן את הזיכרון.
הארי נוטל את השיקוי ופונה להלווייתו של הרעגוג, עכביש-הענק של האגריד.
בדרכו הוא פוגש בסלגהורן, ובסוף ההלוויה (בה נכחו שלושתם בלבד) סלגהורן מסכים לתת לו את הזיכרון.
הארי הולך לדמבלדור ומודיע שהזיכרון בידיו.
באותו ערב ג'יני גם נפרדת מדין, ורון נפרד מלבנדר.
לאחר משחק הקווידיץ' האחרון בעונה, בו משחקת ג'יני כמחפשת עקב עונש שהוטל על הארי, הארי וג'יני מתנשקים ויוצאים ביחד.
הארי ודמבלדור צופים בזיכרון שהושג מסלגהורן, והארי למד כי הורקרוקס הוא למעשה פריט כלשהו שבתוכו יכול קוסם להצפין חלק מנשמתו, וכך להמשיך לחיות במובן מסוים גם לאחר מוות רגיל.
פיצול הנשמה לצורך הכנת ההורקרוקס יכול להתבצע רק באמצעות רצח (ככל שקוסם יוצר יותר הורקרוקסים, הוא הופך לפחות אנושי).
משיחתם של רידל וסלגהורן, מגיעים דמבלדור והארי למסקנה שוולדמורט יצר שישה הורקרוקסים (ופיצל את נשמתו ל-7 חלקים, אחד מהם טמון בו).
הארי ודמבלדור מגיעים למסקנה שאחד מן ההורקרוקסים הוא יומנו של טום רידל, אשר הושמד על ידי הארי ארבע שנים קודם לכן.
ההורקרוקסים הנוספים, לדעתם, הם נגיני, הנחש של וולדמורט; ושני פריטים הקשורים במייסדי הוגוורטס - גביע של הפלפאף ותליון של סלית'רין.
דמבלדור מגלה להארי כי הוא השמיד הורקרוקס בדמות טבעת, שהייתה שייכת לסבו של וולדמורט מצד אמו, ומכאן נובע שנותר רק הורקרוקס אחד, שאין להם מידע עליו.
דמבלדור מבטיח להארי שאם ימצא עוד הורקרוקס, הארי יוכל לבוא איתו להשמיד אותו.
דמבלדור קורא להארי לבוא איתו למצוא את אחד ההורקרוקסים, שנמצא במערה בעיירה על חוף הים, היכן שוולדמורט התעלל בעבר בילדים מבית-היתומים.
לפני יציאתם, מבקש הארי מחברי צבא דמבלדור הנאמנים רון, הרמיוני, ג'יני, נוויל ולונה להשגיח על מאלפוי ומעשיו.
הוא אף מעניק להם את כל מה שנותר לו משיקוי הפליקס פליציס משום שיש לו חשד שמאלפוי יבצע דבר מה מסוכן הלילה, ודמבלדור לא יהיה בטירה.
ואכן, בזכות השיקוי כמעט אף אחד מחברי צבא דמבלדור לא נפצע במהלך הערב.
דמבלדור והארי מגיעים למערה קטנה, מלאה במים, שבמרכזה ניצב אי ועליו קערה גדולה מלאה בשיקוי כלשהו.
על הסירה, בדרכם לאי, מזהיר דמבלדור את הארי כי במים נמצאים חייז"לים - גופות מכושפות.
בהגיעם לאי, דמבלדור שותה את השיקוי ומתחיל להתעוות ולהתייסר.
הארי משקה אותו במי המערה על מנת להקל על ייסוריו - ומעיר בכך את החייז"לים הנמצאים בהם.
הם יוצאים מהמערה בקושי, כשהתליון של סלית'רין בידיהם.
מחוף הים מגיעים דמבלדור והארי להוגסמיד, שם הם מבחינים באות האפל מעל הוגוורטס.
מאדאם רוזמרטה מגיעה ומציעה להם מטאטאים על מנת שיוכלו להגיע במהירות להוגוורטס.
בהגיעם למגדל האסטרונומיה, מתחבא הארי (בפקודת דמבלדור) מתחת לגלימת ההיעלמות ומשותק על ידי דמבלדור.
מאלפוי עולה לגג ומתפתחת שיחה בינו לבין דמבלדור.
במהלך השיחה מתגלים דברים רבים: מאלפוי קנה את המחרוזת המקוללת מהחנות "בורגין וברקס" והטיל קללת אימפריוס על מאדאם רוזמרטה.
הוא הורה למאדאם רוזמרטה להטיל קללת אימפריוס על קייטי בל, ולהורות לה לתת את המחרוזת לדמבלדור.
אחר כך מתגלה כי גם יין הרעל ששתה רון היה מיועד להגיע לדמבלדור.
בסופו של דבר מספר מאלפוי כי וולדמורט הטיל עליו את המשימה להרוג את דמבלדור.
לאחר מכן מספר מאלפוי כי אוכלי המוות אכן נמצאים בהוגוורטס, אך איש לא מת והסימן האפל נועד למשוך את דמבלדור למגדל האסטרונומיה.
מאלפוי מוסיף ומספר כי הוא עמל שנה שלמה על תיקון ארונית היעלמות שממוקמת בחדר הנחיצות, וחובלה על ידי רוח הרפאים פיבס באשמתו של ניק כמעט בלי-ראש ("הארי פוטר וחדר הסודות" עמודים 137–138), כניסה לארונית זו מובילה לארונית זהה שנמכרה בחנות "בורגין וברקס".
דרך המעבר בין הארוניות הזהות הצליחו אוכלי המוות לחדור לבית הספר.
למגדל האסטרונומיה עולים ארבעה אוכלי מוות והם: אמיקוס ואלקטו קארו, פנריר גרייבק ודוחולוב והם מאיצים במאלפוי להרוג את דמבלדור.
לבסוף עולה לשם סנייפ, ובהתאם להבטחתו לדמבלדור הוא זה שהורג אותו, באמצעות קללת "אבדה קדברה".
דמבלדור מתמוטט אחורה וצונח מראש המגדל אל מותו.
אמיקוס, אלקטו, גרייבק, דוחולוב, מאלפוי וסנייפ שבים ויורדים מהמגדל ונאבקים נגד התלמידים חברי צ"ד וחלק מאנשי מסדר עוף החול עד שלבסוף הם נמלטים מבית הספר.
הארי מתחיל לרדוף אחרי סנייפ מתוך רצון לנקום, אך לא מצליח להגיע אליו.
הארי מחליט לקלל אותו באחת הקללות הרשומות בספרו של הנסיך חצוי הדם, וסנייפ צועק לעברו "איך אתה מעז להשתמש בקסמי שלי?" ובכך חושף את זהותו של הנסיך חצוי הדם.
לבסוף סנייפ ודראקו מצליחים לברוח.
הארי רואה שבקתתו של האגריד נשרפה על ידי ת'ורפין ראול, ופונה יחד עם האגריד לכיוון הטירה.
הוא מספר לו על מותו של דמבלדור ובהגיעם לטירה מתגלה כי פנריר גרייבק - אוכל מוות הידוע באכזריותו כאדם זאב, נשך את ביל וויזלי - אחיו של רון, ופניו הושחתו.
לא היה זה ליל ירח מלא, ולכן נשיכה זו לא הפכה את ביל עצמו לאדם זאב שלם, אלא רק גרמה לו לחיבה לא מוסברת לסטייקים נוטפי דם, כתוצאה כנראה מהזיהום בדמו.
הארי מגלה שכמעט כל חברי המסדר וצ"ד לא נפצעו, מלבד ביל וויזלי, נוויל לונגבוטום ופרופסור פליטיק, אולם כולם החלימו בקלות.
גם לאוכלי המוות נגרמו פגיעות, וגיבון - אחד מאוכלי המוות אף נהרג על ידי קללה שהטיל ת'ורפין ראול לכיוונו של רמוס לופין.
הארי מספר לכולם שסנייפ הוא זה שהרג את דמבלדור.
כולם מתקשים להאמין ומבכים את אמונו הבלתי מוגבל של דמבלדור בסנייפ.
בעקבות המאורעות, רמוס לופין מסכים לצאת עם נימפדורה טונקס, חברה במסדר עוף החול.
עד עתה, הוא סירב לכך בטענו שזה מסוכן בעבורה לחיות לצד איש זאב.
אולם כאשר הוא רואה שפלר עדיין אוהבת את ביל, למרות פניו שהושחתו, הוא נעתר לבקשותיה של טונקס.
במעמד זה גברת ויזלי ופלר גם מתפייסות.
תוך זמן קצר נערכת הלווייתו של דמבלדור במדשאות הוגוורטס ובסופה מודיע הארי לג'יני שאינם יכולים להמשיך לצאת יחד כי כל עוד יהיו יחד וולדמורט עלול להישתמש בג'יני כדי להגיע להארי, והם נפרדים.
במסגרת הלוויה עורכים הקנטאורים ובני-הים מפגני כבוד.
בסיום הלווייתו פונים התלמידים להתארגן לנסיעה בחזרה הביתה והרמיוני מספרת להארי כי היא גילתה על כך ששם משפחתה של אימו של סנייפ הוא פרינס (באנגלית Prince, משמע נסיך) ואביו הוא מוגל, ולכן החליט סנייפ לקרוא לעצמו הנסיך חצוי הדם.
לאחר מותו של דמבלדור גילה הארי פתק בתוך התליון, במקום בו הייתה אמורה להיות תמונה.
הפתק הוא למעשה מכתב החושף כי התליון הוא לא ההורקרוקס המקורי אלא זיוף, ושההורקרוקס המקורי נגנב על ידי כותב הפתק - רא"ב, ובכוונתו של הגנב להשמיד את ההורוקרוקס.
לפני הנסיעה בחזרה ללונדון מחליט הארי לשוב אל משפחת דרסלי עד יום הולדתו (31 ביולי) ולאחר מכן לנסוע לביתו של רון על מנת להשתתף בחתונתם של ביל ופלר, ולאחר החתונה להמשיך לחפש אחר ההורוקרוקסים של וולדמורט כדי להשמידם ולבסוף להתמודד מול וולדמורט עצמו.
אמיליה בונז (נרצחה על ידי וולדמורט)
איגור קרקרוף (נרצח על ידי אוכלי מוות)
אמליין ואנס (נרצחה על ידי אוכלי מוות)
אלבוס דמבלדור (נהרג על ידי סוורוס סנייפ)
גיבון (נהרג כאשר ת'ורפין ראול שלח קללה לרמוס לופין והיא פגעה בו)
הארי פוטר ואבן החכמים (באנגלית בריטית: Harry Potter and the Philosopher's Stone, באנגלית אמריקאית: Harry Potter and the Sorcerer's Stone) הוא סרט קולנוע בריטי-אמריקאי מסוגת הרפתקאות ופנטזיה, והראשון בסדרת סרטי הארי פוטר, שיצא לאקרנים בשנת 2001. מבוסס על ספר באותו שם מאת ג'יי קיי רולינג.
במאי הסרט היה כריס קולומבוס, והסרט הוא הראשון בסדרת הסרטים שזכתה להצלחה רבה.
חברת האחים וורנר רכשה את הזכויות על הספר ב-1999. ההפקה החלה בשנת 2000, כאשר קולומבוס נבחר מתוך רשימה קצרה של במאי קולנוע.
רולינג התעקשה על כך שכל צוות השחקנים יהיה בריטי, כיוון שרצתה לשמור על האחידות התרבותית בין הספר לבין הסרט.
היא אישרה גם את התסריט, שנכתב על ידי סטיב קולומבוס.
הסרט צולם בעיקר באולפני ליבסדן שבהרטפורדשייר, ואילו אחדות מהסצנות צולמו במבנים היסטוריים השוכנים בסמוך לאולפנים.
הסרט יצא לאקרנים בממלכה המאוחדת ובארצות הברית בנובמבר 2001. הוא זכה לביקורות טובות בעיקר, והניב בזמנו הכנסות של 976 מיליון דולר ברחבי העולם במכירות בקופות.
בשנת 2020 הוקרן הסרט באיכות 4K בסין וחצה את רף מיליארד הדולר בהכנסות.
הסרט היה מועמד לשלושה פרסי אוסקר, בשמונה מועמדויות לפרס באפט"א וכן מועמדות לפרס הוגו.
הסרט זכה בפרס סאטורן בקטגוריית התלבושות מתוך תשע מועמדויות.
הסרט מתאר את סיפורו של הארי פוטר, ילד יתום בן 10 המתגורר עם קרוביו האכזריים משפחת דרסלי.
בליל יום הולדתו ה-11 הגיע לביתם אדם גדול ממדים בשם רובאוס האגריד שסיפר לו כי הוא (הארי) קוסם, וכי הוא מפורסם מאוד בעולם הקוסמים משום ששרד את מתקפתו הרצחנית של קוסם האופל לורד וולדמורט שאת שמו לא אומרים מרוב פחד.
וולדמורט רצח את הוריו של הארי, אך הקללה שהטיל עליו הותירה רק צלקת בצורת ברק על מצחו.
האגריד אפה עוגה לכבוד יום הולדתו אך דודנו הסתיר את העוגה ואכל אותה.
כשגילה על זה האגריד כישף את הדודן כך שבישבנו יהיה זנב חזיר.
הארי הוזמן ללמוד בבית הספר הוגוורטס לכישוף ולקוסמות, שם הוא מתיידד עם רון ויזלי טהור דם ובן למשפחת קוסמים, והרמיוני גריינג'ר בת להורים מוגלגים (חסרי קסם) והם נהיים חברים שלו ושותפיו להרפתקאות.
בטקס הפתיחה מכיר את אויבו הראשי (חוץ מלורד וולדמורט) דראקו מאלפוי בן משפחת קוסמים טהורי דם אשר מתעבים בוצדמים.
במהלך לימודיו הארי לומד לעוף על מטאטא ולשחק את משחק הקווידיץ' המסורתי ובו נרשם כשחקן הקווידיץ' הצעיר של המאה.
בסרט נאמר כי וולדמורט היה על סף מוות מאז שתקף את הארי, אך הוא רקם מזימה שבזכותה ישוב לכוחו ולגופו הגשמי באמצעות גנבתה של אבן החכמים, המעניקה חיי נצח למי שמחזיק בה.
הארי וחבריו חשפו את המזימה והצליחו למנוע את גנבת האבן, שהוסתרה בחדר מוגן בהוגוורטס.
במהלך פעולתם הם חושדים בפרופסור סנייפ אשר מלמד שיקויים (אוכל מוות לשעבר) הם פוגשים במפלצות, כלבי ענק, סכנות, גורל ורשע בלתי צפוי.
בשנת 1997 חיפש המפיק ההוליוודי דייוויד היימן אחר ספר ילדים שניתן יהיה לעבדו לסרט קולנוע מצליח.
הוא תכנן ליצור סרט המבוסס על הספר The Ogre Downstairs מאת דיאנה וין ג'ונס, אבל תוכנית זו ננטשה.
הצוות שעבד עבורו בחברת Heydey Films הציע את "הארי פוטר ואבן החכמים", והיימן סבר שדובר ב"רעיון מגניב" והחליט להציג את הרעיון בפני האחים וורנר.
בשנה שאחרי מכרה רולינג לאחים וורנר את זכויות ההפקה על ארבעת הספרים הראשונים, תמורת סכום של כמיליון לירות שטרלינג.
אחת הדרישות העיקריות של רולינג הייתה שצוות השחקנים יהיה על טהרת הבריטים, אם כי הסכימה לליהוקו של ריצ'רד האריס האירי בתפקיד דמבלדור, ושל שחקנים צרפתים ומזרח אירופיים בסרט הרביעי מכיוון שבספרים המקבילים הייתה לכך התייחסות מפורשת.
רולינג היססה למכור את הזכויות מכיוון שלא רצתה להעניק לאחים וורנר שליטה מלאה בנושא, שהייתה מאפשרת להם ליצור המשכים שאינם מבוססי קאנון.
בתחילת תהליך ההפקה הוצע לסטיבן ספילברג לביים את הסרט, אך הוא דחה את ההצעה.
לפי הדיווחים הוא רצה שהסרט יהיה מונפש, בו השחקן האמריקאי היילי ג'ואל אוסמנט ידבב את דמותו של הארי, או סרט שישלב אלמנטים מהספרים הבאים בסדרה.
הוא אף הביע את ביטחונו בכך שהסרט יניב רווחים רבים.
באחד המדורים באתר הרשמי שלה אמרה רולינג כי לא היה לה חלק בבחירת הבמאים לסרטים, ואמרה גם כי "כל מי שחושב שיכולתי (או הייתי) להטיל וטו [על ספילברג] צריך לבדוק מחדש את העט-צטט-אותך שלו".
לאחר עזיבתו של ספילברג החל משא ומתן עם מספר במאים אחרים ובהם כריס קולומבוס, טרי גיליאם, אלן פארקר, וולפגנג פיטרסן, רוב ריינר, בראד סילברלינג, טים רובינס ומ.
פיטרסן וריינר ויתרו על התפקיד במרץ 2000, כך שמאגר המתמודדים הצטמצם.
ההעדפה האישית של רולינג הייתה שגיליאם יהיה הבמאי, אך האחים וורנר בחרו את קולומבוס והסבירו זאת בכך שעבד בעבר על מספר סרטי משפחה כגון "שכחו אותי בבית" ו"גברת דאוטפייר".
קולומבוס שאף ליצור סרט באורך שעתיים, ואמר כי הוא רצה שסצנות המוגלגים יהיו "עצובות וקודרות" ושאלו של עולם הקוסמים יהיו "מלאות בצבע, מצב רוח ופרטים".
הוא התבסס על אלמנטים מעיבודיו של דייוויד לין ל"תקוות גדולות" ול"אוליבר טוויסט" מאת צ'ארלס דיקנס.
כן הוא אמר שהוא רצה להשתמש ב"אותו סוג של אפלה, אותו סוג של חדות, ואותה איכות לסינמטוגרפיה", בנוסף לברצונו להשתמש בעיצובי הצבע שהיו בשימוש בסרט המבוסס על המחזה "אוליבר!" ובסרט "הסנדק".
סטיב קלובס נבחר לתפקיד התסריטאי.
הוא תיאר את עיבוד הספר כמשימה קשה, ואמר גם כי הספר הראשון פחות מתאים לשינויים בהשוואה לספרים השני והשלישי.
קלובס קיבל תקצירי תסריטים רבים שאותם כמעט ולא קרא, אך כשקיבל את זה של הספר הראשון בסדרה בחר בו.
כשניהל משא ומתן עם האחים וורנר הוא טען כי הסרט חייב להיות בריטי, ועליו לתאר בנאמנות את הדמויות כפי שהן בספרים.
לדבריו הוא היה עצבני כשפגש את רולינג לראשונה, ולא רצה לגרום לה לחשוב שהוא הולך "להרוס את התינוק שלה".
לרולינג הייתה מידה משמעותית של שליטה יצירתית בתכנים, והתמנתה לתפקיד המפיקה בפועל.
תוכניתה המקורית של האחים וורנר הייתה להתחיל את הקרנת הסרט בשבוע שבו חל 4 ביולי 2001, ובשל חלון הזמנים הקצר שנוצר כתוצאה מכך החליטו מספר מועמדים לתפקיד הבמאי למשוך את מועמדותם.
בגלל אילוצי הזמנים הוזז התאריך ל-16 בנובמבר 2001.
האחים וורנר החליטו לדבב את הסרט גם לעברית לאור הביקוש הגדול בישראל, והיה זה סרט הלייב אקשן באורך מלא הראשון של החברה שדובב לשפה זו.
הדיבוב העברי הופק על ידי שפרירה זכאי.
במהלך המשא ומתן לקראת הפקת הסרט דרשה רולינג כי צוות השחקנים יורכב אך ורק משחקני קולנוע בריטים.
סוזי פיגיס התמנתה לאחראית הליהוק, ועבדה ביחד עם קולומבוס ועם רולינג במהלך מבחני הבד לתפקידים הראשיים של הארי, רון והרמיוני.
הוחלט כי עבור התפקידים הללו ייערכו מבחני בד פתוחים, שרק ילדים בריטיים יוכלו להתמודד בהם בהתאם לדרישת רולינג.
מבחני הבד העיקריים נערכו בשלושה חלקים, כאשר הנבחנים היו צריכים לקרוא עמוד אחד מתוך הספר הראשון, ואם הם העפילו לשלב הבא הם היו צריכים לאלתר סצנה שבה התלמידים הגיעו להוגוורטס.
לאחר מכן ניתנו להם מספר דפים מהתסריט, והם היו צריכים לקרוא אותם בפני קולומבוס.
במהלך המבחנים נעשה שימוש בחלקים מהתסריט של קולומבוס עבור הסרט "Young Sherlock Holmes" שיצא לאקרנים ב-1985.
ב-11 ביולי 2000 עזבה פיגיס את צוות ההפקה, וטענה כי קולומבוס לא חשב על אף אחד מאלפי הילדים שנבחנו כי הוא ראוי.
ב-8 באוגוסט נבחרו השחקנים הלא מוכרים דניאל רדקליף, אמה ווטסון ורופרט גרינט לגלם את התפקידים של הארי פוטר, הרמיוני גריינג'ר ורון ויזלי בהתאמה.
קולומבוס היה מעוניין שרדקליף יגלם את תפקידו של הארי פוטר מאז שראה אותו משתתף בהפקה של ה-BBC לסיפורו של דייוויד קופרפילד, שהתקיימה עוד לפני עריכת המבחנים, ואמר לפיגיס כי הוא חושש שהוריו המגוננים של רדקליף לא ירשו לבנם להשתתף בסרט.
קולומבוס הסביר כי התעקשותו לתת את התפקיד לרדקליף הייתה הסיבה להתפטרותה של פיגיס.
רדקליף התבקש לבצע מבחן בד בשנת 2000, כאשר דייוויד היימן וקלובס פגשו אותו ואת הוריו בהצגה של מחזה בלונדון.
הם הצליחו לשכנע את הוריו של רדקליף כי בנם יהיה מוגן מפני תשומת הלב התקשורתית.
רולינג אישרה את ליהוקו של רדקליף, ואמרה כי "לאחר שראיתי [את] מבחן הבד אני לא חושבת שכריס קולומבוס היה יכול למצוא הארי יותר טוב".
שכרו של רדקליף לא פורסם באופן רשמי, אך לפי דיווחים שונים הוא היה מיליון לירות שטרלינג בקירוב.
מלבד רדקליף היה טום פלטון השחקן היחיד מקרב הילדים עם ניסיון משמעותי קודם בתחום המשחק.
רדקליף נאלץ להרכיב עדשות מגע ירוקות כיוון שעיניו בצבע כחול, בניגוד לעיניו הירוקות של הארי המתוארות בספרים.
בשל חוסר הנוחות שלו מהשימוש בעדשות נעשה שימוש בעיבוד ממוחשב בחלק מהסצנות.
רופרט גרינט בן ה-13 היה השחקן המבוגר ביותר מבין השלישייה הראשית.
הוא החליט כי הוא יתאים לתפקיד "בגלל [שיש לו] שיער ג'ינג'י" ובגלל היותו מעריץ של הספרים.
לאחר שראה את הדיווח על מבחני הבד הוא שלח קלטת וידאו שעליה הקליט קטע בו הוא מספר על רצונו לקבל את התפקיד, והצליח להרשים את המפיקים שזימנו אותו לראיון.
המורה לתיאטרון של אמה ווטסון באוקספורד התרשמה מכישורי המשחק שלה, וסיפרה על כך לסוכני ההפקה.
ווטסון סיפרה כי היא התייחסה ברצינות למבחני הבד, אך לא האמינה כי היא תזכה בתפקיד.
המפיקים התרשמו מהביטחון העצמי שהפגינה, ובחרו בה מתוך אלפי בנות.
רולינג הייתה בקשר עם ווטסון החל ממבחן הבד הראשון שביצעה.
כמו כן, השחקן ריצ'רד האריס סירב בהתחלה לקבל את תפקידו של מנהל הוגוורטס אלבוס דמבלדור, אך חזר בו מהחלטתו לאחר שנכדתו הצהירה כי לא תדבר איתו יותר אם לא יגלם את התפקיד.
רובי קולטריין היה הבחירה האישית הראשונה של רולינג לתפקיד.
בעת שנבחר הוא נמנה עם קוראי הסדרה, והתכונן לתפקיד באמצעות שיחות עם רולינג שבהן היא סיפרה לו בין השאר פרטי עלילה מהספרים המאוחרים בסדרה שטרם יצאו באותה תקופה.
גם דיים מגי סמית', שגילמה את המורה מינרווה מקגונגל, נבחרה על ידי רולינג באופן אישי.
איאן הארט לוהק לתפקיד של המורה להתגוננות מפני כוחות האופל קוויריניוס קווירל, וזאת לאחר שהשחקן דייוויד ת'יוליס נבחן לתפקיד אך לא קיבל אותו.
ת'יוליס קיבל את התפקיד של המורה רמוס לופין בסרט השלישי בסדרה.
כמו כן, הארט דיבב את דמותו של לורד וולדמורט בסוף הסרט, לאחר שריצ'רד ברמר גילם אותה בסצנת פלשבק בתחילת הסרט.
אחדים מאנשי תעשיית הסרטים הבריטית ביקשו שצילומי הסרט ייערכו בבריטניה, והציעו את עזרתם בהשגת מקומות צילום, השימוש באולפני ליבסדן, ושינוי של החוקים הבריטיים הנוגעים להעסקת ילדים.
באוקטובר 2000 החלו הצילומים באולפנים, והסתיימו באפריל 2001 כאשר התיקונים האחרונים נעשו ביולי.
צילומים עיקריים נערכו ב-2 באוקטובר 2000 בתחנת הרכבת גות'לנד שבצפון יורקשייר.
בין המקומות שהיו מועמדים לשמש את המפיקים עבור סצנות הוגוורטס היו קתדרלת קנטרברי וטירת אינווריילורט הסקוטית, אך האחראים על קתדרלת קנטרברי דחו את בקשת האחים וורנר והביעו את חששותיהם מנושאו ה"פגאני" של הסרט.
אתרי הצילומים העיקריים להוגוורטס היו בסופו של דבר טירת אניק וקתדרלת גלוסטר, אך למרות זאת חלק מהסצנות צולמו בבית הספר הארו.
סצנות אחרות צולמו בקתדרלת דרהאם בפרק זמן של שבועיים, ובהן צילומי המסדרונות וחלק מהשיעורים בכיתות.
בית הספר לתאולוגיה של אוניברסיטת אוקספורד שימש כאתר הצילומים של מרפאת הוגוורטס, והספרייה הבודליינית שימשה כאתר הצילומים של ספריית הוגוורטס.
הצילומים של דרך פריווט (מקום המגורים בסדרה של משפחת דרסלי) נערכו בעיירה ברקנל שבברקשייר.
הצילומים בעיירה היו אמורים להימשך יום אחד, אך בשל התארכותם ליום נוסף היה צורך לשלם לתושבי הרחוב סכום כסף נוסף.
כתוצאה מכך הוחלט כי כל הסצנות של דרך פריווט בסרטים הבאים יצולמו באתר מלאכותי באולפני ליבסדן, ובכך הצליחו המפיקים לחסוך בעלויות.
היכל הכניסה של בית אוסטרליה בסטרנד שימש כאתר הצילומים של בנק הקוסמים גרינגוטס, ואילו המכללה הנוצרית באוקספורד שימשה לצילומי חדר הגביעים של הוגוורטס.
גן החיות של לונדון שימש לצילומי הסצנה שבה הארי משלח בבן דודו דאדלי נחש, ואילו תחנת קינגס קרוס שימשה לתפקידים שתוארו בספר.
כיוון שבארצות הברית הופץ הסרט בשם שונה היה צורך לצלם פעמיים את כל הסצנות שבהן הוזכרה אבן החכמים, פעם אחת כשהשחקנים אומרים "philosopher's" ופעם אחת כשהם אומרים "sorcerer's".
השחקנים הילדים הקדישו ארבע שעות ביום לצילומים.
התלבושות בסרט עוצבו על ידי ג'ודיאנה מקובסקי.
היא עיצבה מחדש את מדי משחק הקווידיץ', לאחר שקודם לכן תכננה להשתמש בעיצוב שהופיע על כריכת המהדורה האמריקנית של הספר.
מעצב ההפקה סטיוארט קרייג בנה את התפאורות ואתרי הצילומים באולפני ליבסדן, כולל היכל הכניסה להוגוורטס, אותו ביסס על קתדרלות אנגליות רבות.
אף על פי שהתבקש להשתמש ברחוב עתיק כלשהו על מנת לצלם את הסצנות של סמטת דיאגון הוא החליט לבנות רחוב משל עצמו, ושילב בו אלמנטים אדריכליים ממספר תקופות בהיסטוריה של אנגליה.
תוכניתו המקורית של קולומבוס הייתה להשתמש באמצעים מכניים ובהנפשה ממוחשבת על מנת ליצור את דמויות היצורים הקסומים בסרט, כולל זו של הכלב התלת-ראשי פלאפי.
ניק דאדמן, שעבד בסרט "מלחמת הכוכבים - פרק 1: אימת הפנטום", הופקד על יצירת החלקים המכניים עבור הסרט, ואילו האפקטים הכוללים את היצורים נוצרו על ידי חברת "Jim Henson's Creature Shop".
בסרט נכללו כמעט 600 צילומים של היצורים הקסומים, כאשר חברות שונות עסקו באלמנטים שונים של נושא זה.
הפנים של לורד וולדמורט שהופיעו על פרופסור קוויריניוס קווירל נוצרו על ידי חברת Industrial Light & Magic, נורברט הדרקון על ידי חברת Rhythm & Hues, וסצנות הקווידיץ' הופקו על ידי Sony Pictures Imageworks של חברת סרטי סוני.
קולומבוס ערך שיחות רבות עם רולינג על מנת לוודא שהוא לא פוגע בדקויות של עלילת הספר, וסטיב קלובס טען כי הסרט נאמן במידה רבה לעלילת הספר.
הוא הוסיף מספר דיאלוגים באישורה של רולינג אם כי אחת מהשורות הוסרה לאחר שרולינג אמרה לו כי היא תסתור במפורש אירוע מסוים מהספר החמישי, שיצא לאור מספר שנים לאחר מכן.
למרות כל זאת, בדומה לעיבודים אחרים לקולנוע ישנם מספר הבדלים בין עלילת הסרט לעלילת הספר.
הפרק הראשון בספר התחיל מנקודת מבטם של ורנון דרסלי ואשתו פטוניה, יום אחד לפני שקיבלו לחזקתם את הארי, ובו תואר גם היחס שלהם לעולם הקסמים.
סצנה זו לא נכללה בסרט, שהחל עם אלבוס דמבלדור, מינרווה מקגונגל ורובאוס האגריד שהותירו את הארי על מפתן בית משפחת דרסלי.
לאחר מכן הוסרו מספר אירועים מחופשת הקיץ של הארי, בהם חלק מניסיונותיו של ורנון למנוע את הגעת המכתבים מהוגוורטס, כמו כן בספר הארי קיבל את חדר השינה השני של דאדלי בעוד בסדרת הסרטים הוא מקבל אותו רק בסרט הבא והנחש בריח מברזיל שתואר בספר הפך לנחש אנקונדה מבורמה בסרט.
בסדרת הסרטים בניגוד לספרים כל ארבעת הבתים לומדים יחדיו ולא שני בתים שמצוותים לשיעור
חלק מהעימות בין הארי לבין דראקו מאלפוי, כולל המפגש הראשון ביניהם בסמטת דיאגון, לא נכלל בתסריט.
חלק מתפקידיו של ניקולס פלאמל בעלילה שונו או בוטלו.
בסרט שלח דמבלדור את הדרקון נורברט להתגורר בשמורה ברומניה, ואילו בספר היו אלה הארי והרמיוני גריינג'ר שהבריחו אותו באמצע הלילה.
כתוצאה מכך נוצר הצורך לשנות את סצנת העונש ביער האסור שליד הוגוורטס.
בספר הארי והרמיוני קיבלו את העונש לאחר שנתפסו על ידי שרת בית הספר ארגוס פילץ', ואילו בסרט הם ורון ויזלי נתפסו לאחר שדראקו מאלפוי הלשין עליהם.
באתגרים שהובילו לאבן החכמים בסוף הסרט לא נכללו חידת השיקויים של סוורוס סנייפ, והטרול של המורה קוויריניוס קווירל.
במסגרת שינויים חזותיים אחדים הפך צבע השיער של דאדלי ואמו פטוניה לחום, ואילו צבעו של הקנטאור פירנזה הפך ליותר כהה בהשוואה לספר בו תואר כבלונדיני באופן חלקי
כמו כן, מגרש הקווידיץ' בסרט צולם כשדה פתוח עם מגדלי צפייה, ואילו בספר הוא תואר כאצטדיון רגיל.
ג'ון ויליאמס, שעבד גם בסרט השני ובסרט השלישי, נבחר לתפקיד המלחין של הקטעים המוזיקליים בסרט.
הוא הלחין את המוזיקה בבתים שלו בלוס אנג'לס ובטנגלווד לפני שהקליט אותה בלונדון באוגוסט 2001.
הפסקול של הסרט יצא לאור ב-30 באוקטובר 2001. הפסקול היה מועמד לפרס אוסקר בשנת 2002. קטעים רבים שהושמעו לראשונה במסגרת הפסקול שימשו גם בלפחות אחד מהסרטים הבאים.
הקטעים הללו כוללים את אלה של וולדמורט, הוגוורטס, סימטת דיאגון, משחקי הקווידיץ', טיסה, ונעימת הנושא הנקראת במקור "Hedwig's Theme", שהייתה בשימוש בכל הסרטים וזכתה לפופולריות רבה.
בקנדה נמכר הפסקול ב-50,000 עותקים, ובשל כך זכה למעמד זהב מטעם איגוד תעשיית ההקלטה הקנדי.
הטיזר הראשון הוקרן ב-20 בדצמבר 2000, ואילו הטריילר הראשון שודר באמצעות לוויין ב-29 בפברואר 2001 והופיע לראשונה בבתי הקולנוע מספר ימים לאחר מכן.
באותה שנה יצרה חברת אלקטרוניק ארטס מספר משחקי מחשב המבוססים על הסרט.
בשנת 2003 יצא משחק נוסף המיועד לקונסולות משחק נוספות כגון פלייסטיישן 2. חברת מאטל קיבלה את הזכויות על ייצור צעצועים הקשורים לסרט, ולמכירתם באופן בלעדי בחנויות של האחים וורנר.
גם חברת האסברו ייצרה מספר צעצועים, כולל ממתקים המבוססים על אלה שבסדרת הספרים.
האחים וורנר חתמה על עסקה בשווי של כ-150 מיליון דולר עם חברת קוקה-קולה על מנת לקדם את הסרט, וחברת לגו ייצרה מספר משחקים המבוססים על מבנים וסצנות שהופיעו בסרט.
בשנת 2026, לרגל יום השנה ה-25 ליציאתו המקורית, אולפני האחים וורנר יובילו חגיגה עולמית שתימשך שנה שלמה ותחול בכל חטיבות החברה.
במסגרת החגיגות יוקרן הסרט מחדש בבתי קולנוע ברחבי העולם ויושקו מהדורות מיוחדות ומבצעי מכירה קמעונאיים.
החברה הציגה לוגו חדש לציון 25 שנה, המעוצב כך שישדר את הזוהר הקסום של פטרונוס.
על פי הצהרת האחים וורנר דיסקברי, מטרת האירוע היא גם להנציח את מורשת הסרט המקורי וגם להכיר את הסרט לדור חדש של צופים.
הוא זכה ל-80% תוצאות "Fresh" באתר Rotten Tomatoes, וכן לתוצאה של 67 מתוך 100 באתר Metacritic המייצגת "ביקורות אוהדות בדרך כלל".
רוג'ר איברט טען שהסרט הוא קלאסיקה, ושיבח את האפקטים החזותיים בסצנות הקווידיץ'.
הדיילי טלגרף והמגזין אמפייר הביעו בביקורתם עמדה דומה, כאשר הכתב אלן מוריסון טען כי הייתה זו הסצנה הבולטת של הסרט.
גם בריאן לינדר מהאתר IGN כתב ביקורת חיובית על הסרט, ערך השוואה בינו לבין הספר וסיכם בכך ש"זה לא מושלם, אך עבורי זו תוספת נאה לסדרת הספרים שאני אוהב".
ג'ין אופמות' מתחה ביקורת שלילית על חצי השעה האחרונה של הסרט, אך מנגד אמרה כי הסרט באופן כללי "יכשף גם את הציניקנים הגדולים ביותר שיראו אותו".
ריצ'רד קורליס מהטיים מגזין טען כי הסרט הוא עיבוד מוצלח של הספר, אך ביקר את הקצב והיעדר הכריזמה של הדמויות המובילות.
פול טאטארה מה-CNN טען כי כריס קולומבוס וסטיב קלובס נזהרו מאוד על מנת לא לפגוע באיש בקטעים מהספר שהושמטו, עד כדי כך שנראטיב הסרט דומה לג'מבורי בתוך ראשה של רולינג.
אד גונזאלס מהמגזין "סלנט" טען כי הבמאי טים ברטון היה עושה עבודה יותר טובה, ואמר גם כי הסינמטוגרפיה היא "תפלה ולחה", וכי רוב הסרט הוא "רק חגיגה משעממת של ריר נוזל" (solidly dull celebration of dribbling goo).
הקרנת הבכורה של הסרט נערכה ב-4 בנובמבר 2001 בכיכר לסטר שבלונדון, כאשר האולם שבו היא התבצעה עוצב בהתאם למראה של הוגוורטס בסרט.
הסרט זכה להצלחה רבה בקופות.
בארצות הברית הוא הניב הכנסות של 33.3 מיליון דולר ביום הראשון, ובכך שבר את השיא שקודם לכן נקבע על ידי מלחמת הכוכבים - פרק 1: אימת הפנטום.
בשבת, היום השני להקרנה, הניב הסרט הכנסות של 33.5 מיליון דולר ופעם נוספת שבר את השיא.
בסך הכל הניב הסרט הכנסות של למעלה מ-90 מיליון דולר במהלך סוף השבוע הראשון להקרנתו, ושבר את השיא לשבוע ההקרנה הראשון שהוחזק על ידי הסרט פארק היורה 2: העולם האבוד.
שיא זה היה בתוקף עד מאי שלאחר מכן, כאשר הסרט ספיידרמן הניב הכנסות של 114.8 מיליון דולר בשבוע הראשון להקרנתו.
תוצאות דומות התקבלו גם ברחבי העולם.
בממלכה המאוחדת הניב הסרט סכום שיא של הכנסות בשבוע הראשון, ובסך הכל 16.3 מיליון לירות שטרלינג עם ו-9.8 מיליון בלי טריילרים.
סך ההכנסות של הסרט בממלכה המאוחדת לבדה היו 66.1 מיליון לירות שטרלינג, והוא היה הסרט המכניס ביותר שם עד שהשיא נשבר על ידי "מאמה מיה!".
בסך הכל בשנת יציאתו לאקרנים הניב הסרט הכנסותם של למעלה מ-974 מיליון דולר במכירות בקופות בתי הקולנוע, מתוכם 317 בארצות הברית, ובכך הפך לסרט הרווחי ביותר השני נכון לאותה תקופה, ולסרט הרווחי ביותר של אותה שנה.
עם הקרנתו מחדש בסין בשנת 2020 הוא חצה את רף מיליארד הדולר והגיע לסך הכנסות כולל של $1,006,917,662.
נכון לשנת 2008 מדורג הסרט במקום השישי בכל הזמנים מבחינת הכנסות לאחר האביר האפל, שודדי הקאריביים: תיבה של איש מת, שר הטבעות: שיבת המלך, טיטניק ואווטאר.
הסרט היה מועמד לפרס אוסקר בשלוש קטגוריות, וכן זכה למועמדות בשבע קטגוריות לפרס באפט"א, מועמדות לפרס הוגו, שלוש קטגוריות בפרס התאחדות מבקרי הסרטים וזכייה אחת, מועמדות לפרס מפיק השנה בסרטי קולנוע של גילדת המפיקים האמריקנית, חמש קטגוריות של פרס סטלייט וזכייה אחת, ותשע קטגוריות של פרס סאטורן עם זכייה אחת.
הארי פוטר והאסיר מאזקבאן הוא סרט קולנוע בריטי-אמריקאי משנת 2004 המבוסס על ספר הפנטזיה האפית בעל השם הזהה מאת ג'יי קיי רולינג.
הסרט קיבל תשבחות וביקורות חיוביות במיוחד, והיה לשובר קופות, אך הפך לסרט הכי פחות מצליח בסדרת סרטי הארי פוטר מבחינת רווחים בקופות
בסרט זה הוחלף לראשונה שחקן שהשתתף בסרטים קודמים בסדרה.
מייקל גאמבון תפס את מקומו של ריצ'רד האריס כמנהל בית הספר לקסמים הוגוורטס, אלבוס דמבלדור.
האריס נפטר בשנת 2002 בגיל 72 לאחר מחלה, והספיק להשלים את צילומי הסרט הראשון והסרט השני בסדרה.
זהו הסרט הראשון בסדרה בו שפרירה זכאי אינה אחראית על דיבובו לעברית.
הבמאי אלפונסו קוארון נבחר לביים סרט זה, לאחר שהבמאי של שני הסרטים הקודמים, כריס קולומבוס, צפה בסרט ילדים שביים קוארון, "נסיכה קטנה" משנת 1995, והמליץ עליו למפיקי וורנר ברוס.
אחד מהבמאים שנשקלו לביים את הסרט היה קנת בראנה ששיחק בסרט הקודם, "הארי פוטר וחדר הסודות" את גילדרוי לוקהרט.
בסרט מסופר על רוצח מסוכן, סיריוס בלק, שברח מכלא הקוסמים - אזקבאן, לאחר שהיה כלוא שם במשך 12 שנים באשמת רצח חברו פיטר פטיגרו ובתור אוכל מוות ואחד מנאמניו של וולדמורט.
החשש הוא שבלק ברח כדי לתפוס את הארי, ויעשה הכול כדי לתופסו.
בהמשך הספר מתגלה כי סיריוס היה חברו הטוב ביותר של אביו של הארי-ג'יימס.
ואפילו היה סנדקו של הארי.
הארי מגלה כי סיריוס הוא אינו הרוצח וכי האנשים שכביכול נרצחו על ידיו, נרצחו על ידי פיטר פטיגרו, שהוא אנימאגוס ולאחר הרצח המדומה של עצמו הוא הפך לעכברוש ונעלם מהמקום.
בנוסף לכול, הארי חייב להתמודד עם בעיית הסוהרסנים אשר שומרים על בית הספר לאחר בריחתו של סיריוס מאזקבאן, אך משום מה הם משפיעים עליו באופן קשה במיוחד.
בסרט זה מתגלה המורה החדש להתגוננות מפני כוחות האופל, רמוס לופין, עוד חבר טוב של אביו, ובהמשך הסרט מתגלה שלופין הוא איש זאב שמשתנה ללא שליטה בנוכחות ירח מלא.
פרופסור לופין עוזר להארי להתגבר על בעיית הסוהרסנים ומלמד אותו לעשות פטרונוס-יצור זוהר שמרחיק את הסוהרסנים, ונותן להארי להתאמן על בוגארט (יצור ללא צורה אשר לובש את הפחדים הגדולים שלך) והפטרונוס של הארי הוא בצורת אייל-החיה שאליה אביו היה משתנה.
הארי ותלמידי גריפינדור אהבו את פרופסור לופין אך מכיוון שהיה איש-זאב הוא לא הורשה להמשיך ללמד בהוגוורטס.
בסרט זה רוביוס האגריד מתמנה למורה המלמד על החיות הקסומות.
ובעזרת בקביק (היפוגריף) הארי וחבריו מחלצים את סיריוס מהחדר של פליטיק, המורה ללחשים.
עלילת הרקע של "ירחוני, זנב תולע, רך כף וקרניים" אינה מוסברת בסרט.
אף שהשמות מוזכרים בתור יוצרי מפת הקונדסאים, לא מוצג הקשר בינם ובין רמוס, פיטר, סיריוס וג'יימס, אך למרות זאת בסרט הרביעי מאוזכר פיטר פטיגרו כזנב תולע ובסרט החמישי מוזכר רך כף כסיריוס בלק.
בסרט רק הארי מפרק מנשקו את סנייפ בצריח המצווח בעוד בספר גם הרמיוני ורון
חלקים רבים מריבם של רון והרמיוני על סקאברס וקרוקשקנס נחתכו מהסרט
הארי נתפס עם מפת הקונדסאים בידי סנייפ לאחר שהוא משוטט איתה בלילה (ומבחין בפטיגרו במפה).
בספר הוא נתפס לאחר הביקור השני שלו בהוגסמיד, ואינו מבחין כלל בפטיגרו במפה.
הארי מגלה על כך שבלק הוא סנדקו על ידי ציתות לשר הקסמים, האגריד ומקגונגל בפונדק שלושת המטאטאים.
בספר – הארי, רון והרמיוני יושבים בשולחן שממול, אך אלה לא מבחינים בהם, כיוון שהרמיוני החביאה אותם מאחורי עץ האשוח.
לעומת זאת בסרט – הם מדברים בעליית הגג של הפונדק והארי עוקב אחריהם מתחת לגלימת ההיעלמות.
בסצנת הבוגארט בשיעור ההתגוננות מפני כוחות האופל, הבוגארט של הארי מספיק להופיע לפני שלופין מתערב (ובכך נפסל הנימוק של לופין בספר, לפיו הוא לא רצה שוולדמורט יופיע באמצע השיעור).
לא מוזכרים בספר מתנות היום הולדת של הארי מרון הרמיוני והאגריד
בספר הארי גילה לראשונה בחדשות המוגלגים על בריחתו של בלק אך לא נאמר מהו ומאין ברח, בסרט הוא מתוודע לבלק בפעם הראשונה באוטונוס הקסמים כשהוא מופיע בעיתון "הנביא היומי".
בספר מסופר שהארי קיבל את מטאטא אש המחץ בחג המולד בעילום שם ולאחר מכן גילה שסיריוס שלח לו אותו באמצעות המכתב, בסרט הוא מקבל את המטאטא בסוף השנה יחד עם נוצת היפוגריף (רמז שהמתנה מסיריוס).
בספר סנייפ מופיע פתאום בצריף המצווח בעוד בסרט הוא מופיע משום מקום
כאשר הארי, רון והרמיוני נמצאים בבקתה של האגריד לפני הוצאתו להורג המתוכננת של בקביק, הם מתעכבים שם ושמים לב שהם צריכים להסתלק רק אחרי שאבן שוברת את החלון של הבקתה.
מאוחר יותר, כאשר לופין הופך לאדם זאב ותוקף את הארי, נשמעת יללה שמושכת את לופין והוא מסתלק.
הן שבירת החלון והן היללה מתבצעים בידי הרמיוני, לאחר שהיא והארי חוזרים בזמן.
בספר לא מוזכרים שבירת החלון והיללה.
בספר כתוב על מבחני סוף שנה, בסרט לא מוזכר אף לא מבחן אחד.
בספר גריפינדור זוכה לראשונה בגביע הקווידיץ' לאחר ניצחון גורלי על סלית'רין בפרק שמתואר בארוכות, בסרט הקווידיץ' הושמט לאחר המשחק הראשון של גריפינדור.
בספר הרמיוני נותנת לדראקו סטירת לחי ובסרט היא נותנת לו אגרוף.
הארי פוטר ואוצרות המוות הוא הספר השביעי והאחרון בסדרת הספרים הארי פוטר, מאת הסופרת הבריטית ג'יי קיי רולינג.
הספר יצא לאור ב-21 ביולי 2007, והשלים את סדרת הספרים שתחילתה ב"הארי פוטר ואבן החכמים", שפורסם ב-1997. עלילת הסיפור ממשיכה באופן כמעט מיידי את אירועי הספר השישי, "הארי פוטר והנסיך חצוי-הדם", ובה מגיע לשיא המאבק בין הארי פוטר ללורד וולדמורט.
הספר יצא לאור בתרגום לעברית ב-5 בדצמבר 2007 (על ידי גילי בר הלל).
הספר הראשון בסדרת ספרי "הארי פוטר", הארי פוטר ואבן החכמים, יצא לאור ב-1997 בהוצאת בלומסברי.
ספר זה, כמו אלו שבאו אחריו, עסקו בחייו והרפתקאותיו של נער בשם הארי פוטר בבית ספר לקוסמים בשם הוגוורטס, על רקע עולם דמיוני של קוסמים באנגליה של סוף המאה ה-20 ותחילת המאה ה-21 (1981–2016).
בלב הסיפור עמד מאבקו של הארי, בסיועם של ידידיו הטובים רון והרמיוני ומנהל הוגוורטס, אלבוס דמבלדור, בקוסם אפל ועוצמתי בשם לורד וולדמורט, שרצח את הוריו של הארי וניסה, ללא הצלחה, לרצוח גם את הארי.
לטענתה של רולינג הייתה עלילת כל הספרים בסדרה מתוכננת מראש עוד לפני פרסום הספר הראשון.
כך, לדוגמה, פרטי עלילה מסוימים, שאוזכרו בשולי הדברים בספרים קודמים של הסדרה, מצאו את דרכם כאלמנטים מרכזיים בעלילתם של ספרים מאוחרים יותר.
מאפיין ייחודי נוסף של הסדרה הוא השתנות העלילה והנימה הכללית של הספרים במקביל להתבגרותו של הארי.
הספרים הראשונים בסדרה כוונו לילדים בני גילו של הארי פוטר, היו קצרים יותר וכללו חזרות והסברים רחבים של הפרטים.
ספרים מאוחרים יותר, בעיקר החל מסוף הספר הרביעי, היו ארוכים יותר, פנו למתבגרים ומבוגרים ונימתם הייתה אפלה ומורכבת יותר.
רבים ציפו בקוצר רוח לצאתו של הכרך האחרון בעלילותיו של הארי פוטר, וההזמנות המוקדמות בחנויות המקוונות של אמזון וברנס אנד נובל הגיעו ליותר משלושה מיליון עותקים, כך לפי דיווחי החברות.
סך כל העותקים שנמכרו מראש לחנויות ולמפיצים הגיע ללמעלה מ-11 מיליון עותקים – נתון המציב את הספר כרב המכר המהיר ביותר אי־פעם, הרבה מעבר לספרים קודמים בסדרה ובכך הצטרף לספרים הקודמים בסדרה שהוכרו בספר השיאים של גינס.
כמו בזמן שלפני הוצאת כרכים קודמים, גם הפעם נעשה מאמץ מיוחד מצד רולינג והוצאות הספרים למנוע את דליפת תוכנו בטרם יצא לאור באופן רשמי.
לשם כך, גם עמדה רולינג על כך שהספר יושק בכל רחבי העולם בו זמנית, בשעת חצות לפי שעון גריניץ' ב-21 ביולי 2007. בישראל, לדוגמה, החלה מכירת הספרים בשעה שתיים אחר חצות.
למרות המאמצים למנוע דליפת פרטים אודות הספר, הופץ באינטרנט ב-16 ביולי 2007 קובץ בן 759 תמונות, אשר בהן מצולם הספר האמריקאי ממרחק קצר, דף אחרי דף.
בבדיקה שערכה ההוצאה התברר כי אחת החנויות שלחה עותקים מהספר לאנשים אשר הזמינו אותו בהזמנה מוקדמת, לפני תאריך ההפצה הרשמי.
בתוך זמן קצר הופץ הטקסט של הסיפור, ולאחריו הופיעו באתרים ביקורות מוקדמות של הסיפור.
תרגומים פיראטיים לשפות שונות הופיעו באינטרנט זמן קצר לאחר פרסום הספר, לפני הוצאתו הרשמית בשפות אלה.
במקור, הכותרות על גרסה זו של הכריכה אדומות, אך ההוצאה לאור בישראל החליטה לשנות את הצבע לכחול על-מנת לשמר את הייחודיות של כל ספר (כיוון שהכותרות נצבעו כבר באדום בכריכת הספר הרביעי בסדרה, "הארי פוטר וגביע האש").
הספר מתחיל בהגעתם של סנייפ ואוכל מוות נוסף בשם יאקסלי לאחוזת מאלפוי, שם נערך כנס של וולדמורט ואוכלי המוות ובו נראה שהם מתחילים אט אט להשתלט על משרד הקסמים (באמצעות הטלת קללת אימפריוס על פאיוס ת'יקנס, ראש מחלקת אכיפת חוקי הקסם).
לאחר מכן צ'ריטי ברבג', המורה ללימודי מוגלגים בהוגוורטס שנחטפה על ידי וולדמורט, נרצחת על-ידו לעיני הנוכחים בכנס בשל אהדתה למוגלגים.
לאחר שבע־עשרה שנים, או כשיחליט שביתם של הדרסלים כבר איננו ביתו, אמור הכישוף המגן על הארי פוטר בבית משפחת דארסלי להתפוגג.
כדי להגן עליו מפני המתקפה הצפויה של וולדמורט ואוכלי המוות המתחזקים, מחליטים חברי מסדר עוף החול להעביר את בני משפחת דארסלי למקום מבטחים, וקבוצה שלמה של חברי המסדר מגיעה כדי ללוות את הארי אל בית משפחת ויזלי, המוגן בכוח כישופם המשולב של משרד הקסמים והמסדר.
כדי להטעות את הרודפים, לוגמים שישה מן המלווים שיקוי פולימיצי ההופך אותם, לפרק זמן קצוב, זהים לחלוטין להארי.